BODOLAND रादाब: मुसलपुर, 7 मे : बाक्सा जिल्लानि भारत-भुटान सिमानि साखाथिआव SSB हानजानि नायबिजिरनायाव हमनो हादों दंफां लानानै फैनाय गंनै गारि । भारत-भुटान सिमानिफ्राय गंनै गारिआव बेसेनगोसा दंफां लानानै फैबाय थानाय समावनो मैनागुरि केम्पनि SSB हानजाया लामायाव हमनो हायो । मख’नो नांगोनदि गंसे गारिखौ गारनानै सालायगिरि (द्राइभार) आरो सुरां दंफां बेफारिया खारखोमालांङो, SSB फोरा हमनो हानाय गारिआव खमैबो 27 रोजासो रांनि दंफां दं होनना फोरमायथिदों । बे हमनो हानाय गंनै गारिजों लोगोसेनो दंफांफोरखौ राताबारि हाग्रा बिफाननो SSB फोरा गथायनाय जायो । हमनो हानाय दंफांफोरखौ बेफारिया बबेनिफ्राय लाबोनाय जादों बेखौ नायबिजिरनाय जागोन आरो आइननि राहा लागोन होनना हाग्रा बिफाननिफ्राय फोरमायथियो । मख’नो नांगोनदि गोबाव समनिफ्रायनो भुटानकुटि, दारागाव ओन्सोलाव सुरां दंफां बेफारिफोरा गनायथि गैयालासे फालांगि खालामबाय थादों होनना संन्देह खालामदों ।